**AJÁNLATTÉTELI FELHÍVÁS**

**„Minimum 300 főt bevonó tréning promóciója és megtartása a felelős városi kutyatartásról a józsefvárosi kutyafuttatókban” tárgyú közbeszerzési értékhatárt el nem érő beszerzési eljárásban**

**Budapest Főváros VIII. kerület Józsefvárosi Önkormányzat** közbeszerzési értékhatárt el nem érő beszerzési eljárást hirdet meg, amelyben ajánlattevőként felkéri Önt, illetve az Ön által vezetett szervezetet:

1. **Az ajánlatkérő neve, címe, telefonszáma, e-mail címe:**

**BUDAPEST FŐVÁROS VIII. KERÜLET JÓZSEFVÁROSI ÖNKORMÁNYZAT**

**(a továbbiakban: Ajánlatkérő)**

Cím: 1082 Budapest, Baross u. 63-67.

Tel: 061-459-2139

E-mail: reszvetel@jozsefvaros.hu

1. **Az ajánlatkérő által a szerződéshez rendelt elnevezés:**

Vállalkozási szerződés minimum 300 főt bevonó tréning megtartásáról a felelős városi kutyatartásról a józsefvárosi kutyafuttatókban

1. **Ajánlat tárgya, műszaki tartalmának rövid leírása (részletesen az 5. számú mellékletben):**
	1. **minimum 300 főt bevonó a résztvevők számára ingyenes tréning megtartása a felelős városi kutyatartásról a józsefvárosi kutyafuttatókban;**
	2. **a tréningek minimum tartalmi követelményei: közösségi együttélés a futtatókban (futietikett), „problémás” kutyák kezelése, alapvető engedelmességi ismeretek (pl. letiltás);**
	3. **helyszíni chipolvasás minden résztvevő esetében és eligazítás a chipeléssel kapcsolatban hiányzó chip esetén;**
	4. **részvétel a tréningek promóciójában a Józsefvárosi Polgármesteri Hivatal Közösségi Részvételi Irodával együttműködésben, ideértve a gazdák körében végzett igényfelmérést is.**

**Az ajánlattétel formai követelménye:**

El kell készíteni egy 5-10 ezer leütéses pályázatot, ami az minimum 300 főt bevonó tréning tartalmi és technikai megvalósítását, a kutyafuttatók szerinti ütemezését és a tréningekhez kapcsolódó igényfelmérés és promóció tervét tartalmazza.

1. **A szerződés teljesítési határideje (év/hó/nap):**

A tréningeket 2023. április 15. és október 31. között kell megvalósítani.

Ajánlatkérő a részteljesítést a 6. pontban leírtak szerint elfogadja.

1. **A teljesítés helye**: Budapest
2. **Az ajánlatkérő pénzügyi ellenszolgáltatásának feltétele:**

Az ajánlatkérő előleget nem fizet.

A kifizetés két részletben történik. Az első részlet a tréningek felének megtartását, a második részlet kifizetése pedig a szerződés teljesítését követően történik számla ellenében. A számlák kiegyenlítése a Ptk. 6:130. § (1)–(2) bekezdésében foglaltak szerint az igazolt szerződésszerű teljesítés alapján, a számla kézhezvételét követő 30 napon belül, banki átutalással történik.

A vállalkozói díj fedezete a 2023. évi költségvetésről szóló 40/2022.(XII.15.) rendelet keretében áll rendelkezésre az 5-20102-112/1 címen.

1. **Annak meghatározása, hogy az ajánlattevő tehet-e többváltozatú ajánlatot:**

Nem.

1. **Annak meghatározása, hogy az ajánlattevő a beszerzés tárgyának egy részére tehet-e ajánlatot:**

Ajánlatkérő tárgyi beszerzési eljárás vonatkozásában nem teszi lehetővé részajánlatok tételét.

1. **Az ajánlatok elbírálásának szempontja**:

Ajánlatkérő az ajánlatokat a legjobb ár-érték arány értékelési elv szerint bírálja el.

**Részszempont Súlyszám**

9.1. **Többlettapasztalat** **20**

2 pont: Ajánlattevő rendelkezik a 11.2. alkalmassági követelménynek megfelelő további minimum 2 szakemberrel

1 pont: Ajánlattevő rendelkezik a 11.2. alkalmassági követelménynek megfelelő további minimum 1 szakemberrel

0 pont: Ajánlattevő nem rendelkezik a 11.2. alkalmassági követelménynek megfelelő további szakemberrel

9.2. **Rövid kommunikációs terv a tréningek promóciójáról 20**

2 pont: Az ajánlatban nagy számban megjelennek Józsefváros sajátosságai, reflektál azokra és kommunikációs eszközöket kínál minél több helyi lakos elérésére

1 pont: Az ajánlatban kis számban jelennek meg Józsefváros sajátosságai, kevésbé reflektál azokra és kevés kommunikációs eszközt kínál a helyi lakosok elérésére

0 pont: Az ajánlatban nem jelennek meg Józsefváros sajátosságai, nem reflektál azokra és nem kínál kommunikációs eszközöket helyi lakosok elérésére

9.3. **Tréning szakmai tartalma 30**

2 pont: Az ajánlatban a szakmai program jól kidolgozott, reflektál a józsefvárosi kutyatartás sajátosságaira, az ajánlattételi felhívásban megjelölt témákat részletesen kifejti tartalmilag és módszertanilag és tartalmaz állatvédelmi szempontokat is.

1 pont: Az ajánlatban a szakmai program közepesen kidolgozott, részben reflektál a józsefvárosi kutyatartás sajátosságaira, az ajánlattételi felhívásban megjelölt témákat kifejti tartalmilag és módszertanilag, vagy nem tartalmaz állatvédelmi szempontokat.

0 pont: Az ajánlatban a szakmai program elnagyolt, nem reflektál a józsefvárosi kutyatartás sajátosságaira, az ajánlattételi felhívásban megjelölt témákat nem fejti ki és nem tartalmaz állatvédelmi szempontokat.

9.4. **Vállalási ár** **30**

A vállalási árat nettó összegben **tréningenként lebontva**, forintban kell megadni és arra 30 napos ajánlati kötöttséget vállalni.

1. **Kizáró okok**

Ajánlattevő kizárásra kerül, amennyiben az alábbi kizáró okok bármelyike vele szemben fennáll:

Az eljárásban nem lehet ajánlattevő, részvételre jelentkező, alvállalkozó, és nem vehet részt alkalmasság igazolásában olyan gazdasági szereplő, aki

*a)* az alábbi bűncselekmények valamelyikét elkövette, és a bűncselekmény elkövetése az elmúlt öt évben jogerős bírósági ítéletben megállapítást nyert, amíg a büntetett előélethez fűződő hátrányok alól nem mentesült:

*aa)* a Büntető Törvénykönyvről szóló 1978. évi IV. törvény (a továbbiakban: 1978. évi IV. törvény), illetve a Büntető Törvénykönyvről szóló 2012. évi C. törvény (a továbbiakban: Btk.) szerinti bűnszervezetben részvétel, ideértve a bűncselekmény bűnszervezetben történő elkövetését is;

*ab)* az 1978. évi IV. törvény szerinti vesztegetés, befolyással üzérkedés, befolyás vásárlása, vesztegetés nemzetközi kapcsolatokban, befolyás vásárlása nemzetközi kapcsolatokban, hűtlen kezelés, hanyag kezelés, illetve a Btk. XXVII. fejezetében meghatározott korrupciós bűncselekmények, valamint a Btk. szerinti hűtlen kezelés vagy hanyag kezelés;

*ac)* az 1978. évi IV. törvény szerinti költségvetési csalás, európai közösségek pénzügyi érdekeinek megsértése, illetve a Btk. szerinti költségvetési csalás;

*ad)* az 1978. évi IV. törvény, illetve a Btk. szerinti terrorcselekmény, valamint ehhez kapcsolódó felbujtás, bűnsegély vagy kísérlet;

*ae)* az 1978. évi IV. törvény, illetve a Btk. szerinti pénzmosás, valamint a Btk. szerinti terrorizmus finanszírozása;

*af)* az 1978. évi IV. törvény, illetve a Btk. szerinti emberkereskedelem, valamint a Btk. szerinti kényszermunka;

*ag)* az 1978. évi IV. törvény, illetve a Btk. szerinti versenyt korlátozó megállapodás közbeszerzési és koncessziós eljárásban;

*ah)* a gazdasági szereplő személyes joga szerinti, az *a)-g)* pontokban felsoroltakhoz hasonló bűncselekmény;

*b)* egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha tartozását és az esetleges kamatot és bírságot az ajánlat vagy részvételi jelentkezés benyújtásának időpontjáig megfizette vagy ezek megfizetésére halasztást kapott;

*c)* végelszámolás alatt áll, vonatkozásában csődeljárás elrendeléséről szóló bírósági végzést közzétettek, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;

*d)* tevékenységét felfüggesztette vagy akinek tevékenységét felfüggesztették;

*e)* gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert;

*f)* esetében az ajánlatkérő bizonyítani tudja, hogy az adott eljárásban megkísérelte jogtalanul befolyásolni az ajánlatkérő döntéshozatali folyamatát, vagy olyan bizalmas információt kísérelt megszerezni, amely jogtalan előnyt biztosítana számára a beszerzési eljárásban, vagy korábbi beszerzési eljárásból ebből az okból kizárták, és a kizárás tekintetében jogorvoslatra nem került sor az érintett beszerzési eljárás lezárulásától számított három évig;

*g)* tekintetében a következő feltételek valamelyike megvalósul:

*ga)* nem az Európai Unió, az Európai Gazdasági Térség vagy a Gazdasági Együttműködési és Fejlesztési Szervezet tagállamában, a Kereskedelmi Világszervezet közbeszerzési megállapodásban részes államban vagy az EUMSZ 198. cikkében említett tengerentúli országok és területek bármelyikében vagy nem olyan államban rendelkezik adóilletőséggel, amellyel Magyarországnak kettős adózás elkerüléséről szóló egyezménye van, vagy amellyel az Európai Uniónak kétoldalú megállapodása van a közbeszerzés terén,

*gb)* olyan szabályozott tőzsdén nem jegyzett társaság, amely a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § *r)* pont *ra)-rb)* vagy *rc)-rd)* alpontja szerinti tényleges tulajdonosát nem képes megnevezni, vagy

*gc)* a gazdasági szereplőben közvetetten vagy közvetlenül több, mint 25%-os tulajdoni résszel vagy szavazati joggal rendelkezik olyan jogi személy vagy személyes joga szerint jogképes szervezet, amelynek tekintetében a *kb)* alpont szerinti feltétel fennáll;

*i)* harmadik országbeli állampolgár Magyarországon engedélyhez kötött foglalkoztatása esetén a munkaügyi hatóság által a munkaügyi ellenőrzésről szóló 1996. évi LXXV. törvény 7/A. §-a alapján két évnél nem régebben jogerőre emelkedett közigazgatási - vagy annak felülvizsgálata esetén bírósági - határozatban megállapított és a központi költségvetésbe történő befizetésre kötelezéssel vagy az idegenrendészeti hatóság által a harmadik országbeli állampolgárok beutazásáról és tartózkodásáról szóló törvény szerinti közrendvédelmi bírsággal sújtott jogszabálysértést követett el.

Igazolás módja: az ajánlattételi felhívás 2. számú melléklete szerinti nyilatkozat (cégszerű) aláírásával.

1. **Alkalmassági követelmények:**

11.1. Az ajánlattevők pénzügyi-gazdasági alkalmasságának megítéléséhez szükséges adatok és a megkövetelt igazolási mód:

Ajánlatkérő nem ír elő gazdasági és pénzügyi alkalmassági követelményt.

Az ajánlattevők pénzügyi-gazdasági alkalmasságának minimumkövetelménye(i):

Ajánlatkérő nem ír elő gazdasági és pénzügyi alkalmassági követelményt.

11.2. Az ajánlattevők műszaki-szakmai alkalmasságának megítéléséhez szükséges adatok és a megkövetelt igazolási mód:

M.1. Ajánlattevőnek csatolnia kell az(ok)n(ak) a szakember(ek)nek a megnevezését, képzettségük ismertetésével és igazolásával, aki(ke)t a teljesítésbe be kíván vonni. A teljesítésbe bevonni kívánt szakember(ek) bemutatásához ajánlattevőnek csatolnia kell továbbá az egyes szakember(ek) által aláírt szakmai önéletrajzokat.

Az ajánlattevők műszaki-szakmai alkalmasságának minimumkövetelménye(i):

M.1. Alkalmatlan az ajánlattevő a szerződés teljesítésére, ha nem rendelkezik legalább **1 fő kutyatartók vagy kutyák képzésével kapcsolatos képesítéssel vagy tanúsítvánnyal** vagy olyan trénerrel, aki **legalább 100 tréning óra** szakmai tapasztalattal rendelkezik kutyákkal vagy városi kutyatartókkal kapcsolatos tréningek megtartásában. Kérjük, ezek igazolását az ajánlathoz csatolni.

1. **Hiánypótlási lehetőség**:

Ajánlatkérő a hiánypótlás lehetőségét teljes körben biztosítja, melyre maximum 5 naptári napot ad. A pályázat ismételten hiányosan történő benyújtása a pályázat érvénytelenségét vonja maga után.

1. **Ajánlattételi határidő:**

2023. év március hónap 29. nap 10 óra

1. **Az ajánlat benyújtásának helye, módja:**

Az ajánlatot elektronikus úton cégkapun/hivatali kapun keresztül kell benyújtani a Budapest Főváros VIII. kerület Józsefváros Önkormányzata Közösségi Részvételi Iroda részére. Tárgyként kérjük megjeleníteni: „Minimum 300 főt bevonó tréning promóciója és megtartása a felelős városi kutyatartásról a józsefvárosi kutyafuttatókban”.

1. **Az ajánlattétel nyelve:** magyar
2. **Az ajánlatok felbontásának ideje, szerződéskötés tervezett időpontja:**

Bontás időpontja: 2023. év március hónap 30. nap 12 óra

Bontás helye: Józsefvárosi Polgármesteri Hivatal Közösségi Részvételi Iroda (Budapest 1082, Baross utca 63-67.)

A szerződéskötés tervezett időpontja: a döntéshozó döntését követő 5 munkanapon belül.

1. **Az ajánlatok felbontásán jelenlétre jogosultak**:

Az ajánlatkérő tárgyi beszerzési eljárásban ajánlattevők vagy ajánlattevők eljáró képviselőinek jelenlétét nem biztosítja.

1. **Az ajánlati kötöttség minimális időtartama:**

Ajánlattételi határidőtől számított 30 nap.

1. Az eljárásban lehet-e tárgyalni vagy a benyújtott ajánlatokat tárgyalás nélkül bírálják el:

A benyújtott ajánlatokat tárgyalás nélkül bírálják el.

1. **A dokumentáció rendelkezésre bocsátásának módja, határideje, beszerzési helye és pénzügyi feltételei:**

Ajánlatkérő tárgyi beszerzési eljárásban külön dokumentációt nem készít.

1. **Amennyiben a szerződés EU alapokból finanszírozott projekttel és/vagy programmal kapcsolatos, úgy annak megjelölése**:

Tárgyi beszerzési eljárás az EU alapokból finanszírozott projekttel és/vagy programmal nem kapcsolatos.

1. **Egyéb információk:**
2. **Pályázók köre, részvétel feltételei:**

A pályázaton bármely jogi személy, egyéni vállalkozó egyaránt részt vehet (a továbbiakban: Pályázó), amennyiben:

1. a jelen kiírásban meghirdetett feladat elvégzésére vállalkozik
2. a pályázatát határidőre benyújtja
3. a pályázati kiírás feltételeit magára és alvállalkozójára, együttműködő partnerére nézve kötelezőnek elismeri, és
4. a 10. pontban felsorolt kizáró okok egyike sem áll fenn vele vagy alvállalkozójával, együttműködő partnerével szemben.
5. Az ajánlat – tartalomjegyzéket követő – első oldalaként felolvasólap szerepeljen, amelyben közölni kell az értékelés alá kerülő adatokat az ajánlattételi felhíváshoz az 1. mellékletben (felolvasólap) meghatározottak szerint. Az ajánlati árat nettó és bruttó összegben is meg kell adni.
6. Az ajánlatot .pdf formátumban, minden oldalon cégszerűen aláírva kell benyújtani az ajánlattételi felhívásban megjelölt időpontig és módon.
7. Érvénytelen az ajánlat, ha az Ajánlattevő a jelen felhívásban meghatározott kizáró okok hatálya alatt áll.
8. Az ajánlatnak tartalmaznia kell ajánlattevő alábbi iratait:
* az ajánlattételi felhívás megküldésének időpontjánál 60 napnál nem régebbi cégkivonat másolati példánya, amennyiben a cégkivonat szerint el nem bírált módosítás van folyamatban, az esetleges változásbejegyzési kérelem a cégbíróság érkeztető bélyegzőjével ellátott másolati példánya; egyéni vállalkozó esetében az ajánlattételi felhívás kiírásának időpontjánál nem régebbi lekérdezés, mely igazolja, hogy a vállalkozó az egyéni vállalkozók nyilvántartásában szerepel; civil szervezet esetében a civil szervezet bejegyzéséről szóló igazolás, valamint közhiteles elektronikus nyilvántartásból lekérdezett igazolás.
* az ajánlatot aláíró valamennyi személy érvényes aláírási címpéldányának vagy címmintájának másolata.
1. Az ajánlatok összeállításával és benyújtásával kapcsolatban felmerült összes költség az ajánlattevőt terheli.
2. Amennyiben valamely igazolás vagy nyilatkozat nem magyar nyelven kerül benyújtásra, magyar nyelvű fordítása is csatolandó.

A Kiíró a jelen pályázati kiírást - **a 13. pontban megjelölt pályázati határidő lejáratáig -** indokolási kötelezettség nélkül egyoldalúan **jogosult módosítani, kiegészíteni, a pályázat lebonyolításától megtérítési igény nélkül visszalépni.** Amennyiben a Kiíró a jelen pontban foglalt jogát azt követően gyakorolja, hogy a pályázatra már érvényes ajánlatok benyújtásra kerültek, úgy köteles az érvényesen részt vevő pályázókat a módosításról, kiegészítésről e-mailben haladéktalanul értesíteni. Pályázónak az értesítéstől számított 3 nap áll rendelkezésére a pályázat javítására, módosítására, kiegészítésére, amennyiben a kiírás módosítása folytán szükségessé válik. Amennyiben pályázó a módosított kiírás alapján nem kíván a pályázaton részt venni, úgy - a módosításra megadott határidőn belül - egyoldalú nyilatkozatával jogosult a pályázatát visszavonni, mely esetben az Ajánlatkérő nem jogosult a pályázat felhasználására. **Az Ajánlatkérő fenntartja a jogot arra is, hogy amennyiben - saját mérlegelése szerint - nem érkezik be megfelelő ajánlat, a pályázatot nyertes kihirdetése nélkül eredménytelennek minősíti.**

Pályázó az ajánlat benyújtásával hozzájárulását adja ahhoz, hogy a Kiíró, mint adatkezelő a pályázat során megadott adatait a jelen pályázati kiírásban, illetőleg a Kiíró Adatkezelési és Adatvédelmi Szabályzatában foglaltak szerint a hatályos jogszabályi környezetnek, így különösen az Európai Parlament és a Tanács 2016/679 Rendeletének („GDPR- rendelet”), valamint az információs önrendelkezési jogról és az információszabadságról szóló 2011. évi CXII. törvénynek („Infotv.”) rendelkezéseinek megfelelően kezelje.

1. **Ajánlattételi felhívás www.jozsefvaros.hu oldalon történő megjelentetésének időpontja: 2023. március 17.**

Budapest, 2023.…………...

 …………………………………..

 Pikó András polgármester

Budapest, 2023…………...

Ellenjegyezte

………………

dr. Sajtos Csilla jegyző

***Az ajánlattételi felhívás 1. sz. melléklete***

**Felolvasólap**

**„Minimum 300 főt bevonó tréning promóciója és megtartása a felelős városi kutyatartásról a józsefvárosi kutyafuttatókban” tárgyú beszerzési eljáráshoz**

|  |  |
| --- | --- |
| Ajánlattevő neve: |  |
| Ajánlattevő székhelye: |  |
| Adószáma: |  |
|  |  |
| Telefon: |  |
| E-mail:  |  |
| Kijelölt kapcsolattartó: |  |
| Kijelölt kapcsolattartó elérhetősége (telefon, e-mail): |  |
| Az ajánlattevő által adott árajánlat **összesen** (nettó Ft + Áfa = bruttó Ft):**vállalási ár tréningenként**: | nettó: FtÁfa: Ftbruttó: Ftnettó: FtÁfa: Ftbruttó: Ft |

Kelt: ……………………………..

|  |
| --- |
| …………………………………cégszerű aláírás |

***Az ajánlattételi felhívás 2. sz. melléklete***

**Nyilatkozat**

**„**Minimum 300 főt bevonó tréning promóciója ésmegtartása a felelős városi kutyatartásról a józsefvárosi kutyafuttatókban**”** tárgyú, közbeszerzési értékhatárt el nem érő beszerzési eljárásban

Alulírott …………………….. társaság (ajánlattevő), melyet képvisel: ……………………………

**az alábbi nyilatkozatot tesszük:**

Nem állnak fenn velem / velünk szemben az alábbi kizáró okok, mely szerint nem lehet ajánlattevő, aki:

Az eljárásban nem lehet ajánlattevő, részvételre jelentkező, alvállalkozó, és nem vehet részt alkalmasság igazolásában olyan gazdasági szereplő, aki

*a)* az alábbi bűncselekmények valamelyikét elkövette, és a bűncselekmény elkövetése az elmúlt öt évben jogerős bírósági ítéletben megállapítást nyert, amíg a büntetett előélethez fűződő hátrányok alól nem mentesült:

*aa)* a Büntető Törvénykönyvről szóló 1978. évi IV. törvény (a továbbiakban: 1978. évi IV. törvény), illetve a Büntető Törvénykönyvről szóló 2012. évi C. törvény (a továbbiakban: Btk.) szerinti bűnszervezetben részvétel, ideértve a bűncselekmény bűnszervezetben történő elkövetését is;

*ab)* az 1978. évi IV. törvény szerinti vesztegetés, befolyással üzérkedés, befolyás vásárlása, vesztegetés nemzetközi kapcsolatokban, befolyás vásárlása nemzetközi kapcsolatokban, hűtlen kezelés, hanyag kezelés, illetve a Btk. XXVII. fejezetében meghatározott korrupciós bűncselekmények, valamint a Btk. szerinti hűtlen kezelés vagy hanyag kezelés;

*ac)* az 1978. évi IV. törvény szerinti költségvetési csalás, európai közösségek pénzügyi érdekeinek megsértése, illetve a Btk. szerinti költségvetési csalás;

*ad)* az 1978. évi IV. törvény, illetve a Btk. szerinti terrorcselekmény, valamint ehhez kapcsolódó felbujtás, bűnsegély vagy kísérlet;

*ae)* az 1978. évi IV. törvény, illetve a Btk. szerinti pénzmosás, valamint a Btk. szerinti terrorizmus finanszírozása;

*af)* az 1978. évi IV. törvény, illetve a Btk. szerinti emberkereskedelem, valamint a Btk. szerinti kényszermunka;

*ag)* az 1978. évi IV. törvény, illetve a Btk. szerinti versenyt korlátozó megállapodás közbeszerzési és koncessziós eljárásban;

*ah)* a gazdasági szereplő személyes joga szerinti, az *a)-g)* pontokban felsoroltakhoz hasonló bűncselekmény;

*b)* egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha tartozását és az esetleges kamatot és bírságot az ajánlat vagy részvételi jelentkezés benyújtásának időpontjáig megfizette vagy ezek megfizetésére halasztást kapott;

*c)* végelszámolás alatt áll, vonatkozásában csődeljárás elrendeléséről szóló bírósági végzést közzétettek, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;

*d)* tevékenységét felfüggesztette vagy akinek tevékenységét felfüggesztették;

*e)* gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert;

*f)* esetében az ajánlatkérő bizonyítani tudja, hogy az adott eljárásban megkísérelte jogtalanul befolyásolni az ajánlatkérő döntéshozatali folyamatát, vagy olyan bizalmas információt kísérelt megszerezni, amely jogtalan előnyt biztosítana számára a beszerzési eljárásban, vagy korábbi beszerzési eljárásból ebből az okból kizárták, és a kizárás tekintetében jogorvoslatra nem került sor az érintett beszerzési eljárás lezárulásától számított három évig;

*g)* tekintetében a következő feltételek valamelyike megvalósul:

*ga)* nem az Európai Unió, az Európai Gazdasági Térség vagy a Gazdasági Együttműködési és Fejlesztési Szervezet tagállamában, a Kereskedelmi Világszervezet közbeszerzési megállapodásban részes államban vagy az EUMSZ 198. cikkében említett tengerentúli országok és területek bármelyikében vagy nem olyan államban rendelkezik adóilletőséggel, amellyel Magyarországnak kettős adózás elkerüléséről szóló egyezménye van, vagy amellyel az Európai Uniónak kétoldalú megállapodása van a közbeszerzés terén,

*gb)* olyan szabályozott tőzsdén nem jegyzett társaság, amely a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § *38. tényleges tulajdonos* pont *a)-d)* alpontja szerinti tényleges tulajdonosát nem képes megnevezni, vagy

*gc)* a gazdasági szereplőben közvetetten vagy közvetlenül több, mint 25%-os tulajdoni résszel vagy szavazati joggal rendelkezik olyan jogi személy vagy személyes joga szerint jogképes szervezet, amelynek tekintetében a *gb)* alpont szerinti feltétel fennáll;

Nyilatkozom, hogy az általam képviselt szervezet az államháztartásról szóló 2011. évi CXCV. törvény 41.§ (6) bekezdése szerint átlátható szervezetnek minősül, figyelemmel a törvény 1.§ 4. pontjára.

Kelt: ……………………………..

|  |
| --- |
| …………………………………cégszerű aláírás |

***Az ajánlattételi felhívás 3. sz. melléklete***

**Ajánlattételi Nyilatkozat**

„Minimum 300 főt bevonó tréning promóciója és megtartása a felelős városi kutyatartásról a józsefvárosi kutyafuttatókban**”**

tárgyú, közbeszerzési értékhatárt el nem érő beszerzési eljárásban

Alulírott …………………….., mint a ………………… ajánlattevő (székhely: ………………) ……………. (*képviseleti jogkör/titulus megnevezése*) az ajánlattételi felhívásban foglalt valamennyi formai és tartalmi követelmény, utasítás, kikötés és műszaki leírás gondos áttekintése után az alábbi nyilatkozatot tesszük:

1. Elfogadjuk, hogy amennyiben olyan kitételt tettünk ajánlatunkban, ami ellentétben van ajánlattételi felhívással, vagy annak mellékleteivel, illetve azok bármely feltételével, akkor az ajánlatunk érvénytelen.
2. Kijelentjük, hogy amennyiben, mint nyertes ajánlattevő kiválasztásra kerülünk, a szerződést megkötjük, továbbá az ajánlattételi felhívásban, annak mellékleteiben rögzített szolgáltatást ajánlatban meghatározott díjért szerződésszerűen teljesítjük.
3. Tudatában vagyunk annak, hogy közös ajánlat esetén a közösen ajánlatot tevők személye nem változhat sem a beszerzési eljárás, sem az annak alapján megkötött szerződés teljesítése során. Annak is tudatában vagyunk, hogy a közös ajánlattevők egyetemlegesen felelősek mind a beszerzési eljárás, mind az annak eredményeként megkötött szerződés teljesítése során.
4. Kijelentjük, hogy az Önkormányzat klímavédelmi intézkedési tervét megismertük, a szerződés teljesítése során az intézkedési tervben foglaltaknak megfelelően járunk el.

Kelt: ……………………………..

|  |
| --- |
| …………………………………cégszerű aláírás |

***Az ajánlattételi felhívás 4. sz. melléklete***

**Titoktartási****Nyilatkozat**

„Minimum 300 főt bevonó tréning promóciója és megtartása a felelős városi kutyatartásról a józsefvárosi kutyafuttatókban**”** tárgyú, közbeszerzési értékhatárt el nem érő beszerzési eljárásban

1. Alulírott …………………….., mint a ………………… ajánlattevő (székhely: ………………) ……………. (*képviseleti jogkör/titulus megnevezése*) nyertességem esetén tudomásul veszem, hogy a „*Minimum 300 főt bevonó tréning promóciója és megtartása a felelős városi kutyatartásról a józsefvárosi kutyafuttatókban”* tárgyú, közbeszerzési értékhatárt el nem érő beszerzési eljárásban foglalt feladataim ellátása során a tudomásomra jutott, bizalmasnak tekintett információkat titokként kezelem, azokat illetéktelen személynek nem adom át, nem teszem hozzáférhetővé, nem hozom illetéktelen személy vagy a nyilvánosság tudomására.
2. Vállalom, hogy a bizalmas információkat vagy azok részeit magam vagy illetéktelen személyek hasznára nem alkalmazom, abból felhatalmazás nélkül más bizalmas információt nem készítek, felhatalmazás nélkül az adatot nem másolom, nem sokszorosítom, abból kivonatot nem készítek, illetve ezek tartalmának rögzítésére semmiféle technikai vagy más eszközt nem alkalmazok.
3. Tudomásul vettem, hogy a bizalmas információt tartalmazó adathordozót a megismerési jog megszűnésekor (pl. szerződésben foglaltak teljesítése, a munkáltatóval fennálló jogviszonyom megszűnése stb.) ajánlatkérők részére köteles vagyok átadni.
4. Tudomásul vettem, hogy a titoktartási kötelezettség a szerződés lejáratát követően is a vonatkozó jogszabályban meghatározott ideig, de legalább öt évig terhel.
5. Tudomásul vettem, hogy a nyilatkozatban foglaltak megszegése miatt ajánlatkérők kártérítési és/vagy egyéb igényt érvényesíthetnek velem szemben.

Kelt: ……………………………………..

cégszerű aláírás

***Az ajánlattételi felhívás 5. sz. melléklete***

**Műszaki specifikáció / Feladatleírás**

A Józsefvárosi Önkormányzat számára kiemelten fontos, hogy a kerületi kutyatartás feltételei javuljanak és a kutyás közösségek megerősödjenek. Az Önkormányzat elkötelezett amellett, hogy a kerületet olyan módon fejlessze, amely tiszteletben tartja a kutyatartók igényeit, maximálisan elősegíti az állatvédelmi alapelvek érvényesítését és ezzel együtt megfelelő környezetet biztosít azoknak is, akiknek nincs kutyájuk.

Józsefvárosban összesen 13 db kutyafuttató van, nagyrészt kerületi fenntartásban, ezek közül minimum 5-ben kell, hogy oktatás történjen:

A futtatók itt találhatóak:

Gyulai Pál utcai futtató

Teleki téri futtatók

Kálvária téri futtató

Muzsikus futtató

Leonardo futtató

Brunszvik futtató

Horváth Mihály futtató

Szenes Iván futtató

Golgota futtató

Tisztes futtató

Strobl Futtató

II. János Pál pápa tér

Jelen ajánlattételi felhívás célja, hogy nyilvános, mindenki számára ingyenesen elérhető két óra időtartamú képzéseket biztosítson a felelős kutyatartásról minimum 5 db józsefvárosi kutyafuttatóban összesen minimum 300 fő bevonásával, összesen minimum 15 alkalommal.

**A tréningek témája:**

* közösségi együttélés a futtatókban
* közösségi együttélés a közterületeken
* alapvető tanácsok a „problémás” kutyák kezelésére
* alapvető engedelmességi ismeretek

A tréningek promóciójának tervezése és megvalósítása a Közösségi Részvételi Iroda munkatársaival együttműködésben történik.

**A tréningek promóciójának** célja, hogy

* felmérésre kerüljenek az érdeklődő gazdák igényei
* minél több józsefvárosi kutyás értesüljön a lehetőségről
* azok a kutyások is értesüljenek a lehetőségről, akiknek „problémásnak” tartott kutyája (pl. agresszív, bull típusú kutya) van

Az egyes alkalmakról fotódokumentáció és jelenléti ív, valamint a két részszámla kiállításakor összefoglaló beszámoló készül.

Az ajánlattevőnek javaslatot kell tenni a **tréningek értékelésére és a képzés hatásosságának mérésére**, és közre kell működnie a mérés lebonyolításában.

***Az ajánlattételi felhívás 6. sz. melléklete***

**Szerződés tervezet**

**VÁLLALKOZÁSI SZERZŐDÉS**

amely létrejött egyrészről

**Budapest Főváros VIII. kerület Józsefvárosi Önkormányzat**

székhelye: 1082 Budapest, Baross utca 63-67.

képviseli: Pikó András polgármester

adószáma: 15735715-2-42

törzskönyvi azonosító szám: 735715

bankszámlaszám: 11784009-15508009

KSH statisztikai számjel: 15735715-8411-321-01

mint Megrendelő (továbbiakban: **Megrendelő**),

másrészről

**…… vállalkozó**

székhelye:

képviseli:

adószáma:

bankszámlaszám:

statisztikai számjele:

nyilvántartási szám:

mint Vállalkozó (továbbiakban: **Vállalkozó**) a továbbiakban - együttesen Felek - között az alábbi feltételek mellett:

1. **A szerződés tárgya:**
	1. A Megrendelő célja … db kétórás, nyilvános, mindenki számára ingyenesen elérhető tréning promóciója és megtartása a felelős városi kutyatartásról a józsefvárosi kutyafuttatókban.

Ennek érdekében a Megrendelő az ajánlattevők részére közvetlenül megküldött ajánlattételi felhívással „**Minimum 300 főt bevonó tréning promóciója és megtartása a felelős városi kutyatartásról a józsefvárosi kutyafuttatókban**” tárgyban közbeszerzési értékhatárt el nem érő beszerzési eljárást indított. Az eljárásban Vállalkozó adta a legkedvezőbb ajánlatot. Vállalkozó ajánlata jelen szerződés 1. sz. mellékletét képezi.

* 1. Megrendelő jelen szerződés alapján megrendeli, Vállalkozó pedig elvállalja, hogy a „**Minimum 300 főt bevonó tréning promóciója és megtartása a felelős városi kutyatartásról a józsefvárosi kutyafuttatókban**” tárgyban tevékenységet végez a jelen vállalkozási szerződés megkötését megelőzően lefolytatott, közbeszerzési értékhatárt el nem érő beszerzési eljárás ajánlattételi felhívás feladat-meghatározásában foglaltak szerint. Az ajánlattételi felhívás feladatleírás jelen szerződés 2. sz. mellékletét képezi.
	2. Vállalkozó jelen szerződés szerinti feladatait a megrendelői érdekeknek megfelelően, felelősségteljesen köteles teljesíteni.
1. **A Teljesítési határidő**

2.1 Teljesítési határidő: A Vállalkozó a jelen szerződés tárgyát képező feladatok ellátását a szerződés hatálybalépésének napjával kezdi és **2023. október 31.** napjáig kell maradéktalanul elvégeznie. A szerződés mindkét fél általi aláírás napján lép hatályba.

* 1. Amennyiben Vállalkozó olyan okból, amelyért felelős, a jelen szerződés teljesítésével késedelembe esik, úgy a Vállalkozó késedelmi kötbért köteles fizetni. A késedelmi kötbér mértéke a késedelembe esés napjától kezdve naponta a nettó vállalkozói díj 1%-a, de legfeljebb a nettó vállalkozói díj 20%-a. A késedelmi kötbér összege esedékessé válik, ha a késedelem megszűnik; vagy ha a kötbér eléri a kikötött legmagasabb mértéket. Amennyiben Vállalkozó késedelme meghaladja a 20 naptári napot, Megrendelő jogosult a jelen szerződést azonnali hatállyal felmondani.
	2. Amennyiben a Megrendelő a jelen szerződést azonnali hatállyal felmondja (súlyos szerződésszegés 5.9. pontban meghatározott eseteiben), vagy, ha a teljesítés olyan okból, amelyért a Vállalkozó felelős, meghiúsul, a Vállalkozó meghiúsulási kötbér megfizetésére köteles. A meghiúsulási kötbér mértéke a nettó vállalkozói díj 25%-a. A meghiúsulási kötbér a teljesítés meghiúsulásával, illetve az azonnali hatályú felmondás Vállalkozóval történő közlésével válik esedékessé.
	3. Meghiúsulási kötbér esetén a Megrendelő késedelmi kötbért nem érvényesíthet, ez azonban nem érinti azt az esetet, amikor a Vállalkozó a szolgáltatás késedelmére tekintettel póthatáridőt vállalt. Amennyiben a késedelmi kötbér már korábban esedékessé vált, az azt követő meghiúsulás esetén külön meghiúsulási kötbér érvényesítése nem kizárt.
	4. Felek megállapodnak, hogy a Vállalkozó neki felróható hibás teljesítése esetén a Megrendelő a hiba kijavításáig a késedelmi kötbérrel megegyező mértékű kötbérre jogosult. A hibás teljesítés esetére kikötött kötbér esedékessé válik a kifogás közlésével, illetve a késedelemre vonatkozó szabály szerint.
	5. A Megrendelőnek jogában áll a késedelmi, illetve a hibás teljesítési kötbért az esedékes vállalkozói díjba beszámítani.
	6. Vállalkozó tudomásul veszi, hogy a Megrendelő jogosult a kötbért meghaladó kárának érvényesítésére, illetve, hogy a késedelmi vagy a hibás teljesítési kötbér megfizetése nem mentesít a teljesítés alól.

1. **A vállalkozói díj, fizetési feltételek**
	1. A Vállalkozót a jelen szerződésben meghatározott, a szerződés 2. mellékletében részletezett feladatok szerződésszerű elvégzéséért mindösszesen …………… Ft azaz ……………. forint összegű vállalkozói díj illeti meg. A vállalkozói díj a jelen szerződés tárgyát képező feladatok végrehajtásához szükséges teljes összeget tartalmazza, azon túlmenően – ide nem értve a Polgári Törvénykönyvről szóló 2013. évi V. törvény (továbbiakban: Ptk.) szerinti késedelmi kamatot – a Vállalkozó semmilyen jogcímen ellenértékre, költségtérítésre nem jogosult.

3.2. A kifizetés két részletben – az első részlet a tréningek felének megtartását, a második részlet kifizetése pedig a szerződés teljesítését követően – történik. A számlák kiegyenlítésére a Ptk. 6:130. § (1)–(2) bekezdésében foglaltak szerint, az igazolt szerződésszerű teljesítést és a kézhezvételt követő 30 napon belül, banki átutalással kerül sor.

3.3. A Vállalkozó szerződésszerű teljesítésének igazolására Udvarhelyi Éva Tessza, a Közösségi Részvételi Iroda irodavezetője jogosult.

3.4. Megrendelő a vállalkozói díjat az alakilag és tartalmilag hibátlan részszámlák és végszámla befogadását követő 30 napon belül, banki átutalással Vállalkozó … banknál vezetett …….-…….-……. számú bankszámlájára fizeti meg.

1. **Kapcsolattartás**

Felek jelen szerződés teljesítése során felmerült kérdésekben az alábbiakban megnevezett személyek útján tartják a kapcsolatot.

Megrendelő részéről kapcsolattartó:

név: Udvarhelyi Éva Tessza, irodavezető

Telefonszám: +3620/381-8996

E-mail: udvarhelyit@jozsefvaros.hu

Vállalkozó részéről kapcsolattartó:

név:

Telefonszám:

E-mail:

1. **A felek jogai és kötelezettségei:**
	1. Vállalkozó kötelezettséget vállal arra, hogy feladatait a hatályos jogszabályi rendelkezések alapján, a tőle elvárható minőségben, megfelelő szakmai gondossággal, a legjobb tudása szerint teljesíti a Megrendelő érdekeinek figyelembe vételével.
	2. A Vállalkozó szavatolja, hogy rendelkezik a jelen szerződésben meghatározott feladatok ellátásához szükséges képesítéssel és eszközökkel és ezeknek a feltételeknek a szerződés teljes időtartama alatt meg fog felelni. Vállalkozó a benyújtott pályázatában megnevezetten kívüli alvállalkozót kizárólag a Megrendelő előzetes írásbeli hozzájárulásával alkalmazhat. Vállalkozó a jogosan igénybe vett alvállalkozói magatartásáért úgy felel, mintha maga járt volna el. Az alvállalkozó jogosulatlan igénybe vétele esetén a Vállalkozó felelős mindazokért a károkért is, melyek igénybevételük nélkül nem következtek volna be.
	3. Vállalkozó az általa végzett tevékenységért felelősséget vállal. Vállalkozó helytállni tartozik Megrendelő irányába a Vállalkozónak felróható okból okozott kárért is.
	4. Vállalkozó a jelen szerződésben feltüntetett adataiban bekövetkezett változást a Megrendelővel megfelelő időben, de legkésőbb 5 munkanapon belül, írásban köteles közölni. Az értesítés elmulasztásából eredő kárért a Vállalkozó felel.
	5. Vállalkozótudomásul veszi, hogy a jelen szerződés szerinti feladat ellátása során tudomására jutott adatok, tények, információk tekintetében titoktartási kötelezettség terheli, mely alól jelen szerződés megszűnését követően sem mentesül. Vállalkozó a szerződés teljesítése során tudomására jutott adatokat, információkat kizárólag a Megrendelő jóváhagyásával hozhatja harmadik személy vagy hatóság tudomására. A jelen szerződés alapján elkészített tanulmányok nyilvánosságra hozatalához a Megrendelő előzetes írásbeli hozzájárulása szükséges.
	6. A Felek kötelesek a szerződés időtartama alatt folyamatosan, a jóhiszeműség és a tisztesség követelményeinek megfelelően, kölcsönösen együttműködni. Ennek megfelelően időben tájékoztatják egymást, nem csupán a jelen szerződésben foglaltak teljesítéséről, hanem minden olyan számottevő kérdésről, amely a szerződés teljesítésére kihatással lehet.

Amennyiben bármelyik fél megszegi a tájékoztatási és együttműködési kötelezettségét, köteles a másik fél ebből származó kárát a szerződésszegéssel okozott károkért való felelősség általános szabályai szerint megtéríteni.

* 1. Vállalkozó köteles jelen szerződésben meghatározott feladatait a Megrendelő utasításainak megfelelően ellátni. Vállalkozó amennyiben a megrendelésnek nem, vagy nem teljes mértékben tesz eleget, a vonatkozó utasításokban foglaltaktól szándékosan vagy gondatlanul eltér, és ezáltal nem megfelelő minőségben végzi el a feladatot vagy Megrendelő részéről a feladat elvégzésével szemben bármilyen jogos kifogás merül fel, úgy Vállalkozó köteles a feladatot hibátlanul újból, díjmentesen elvégezni.
	2. Jelen szerződést bármelyik fél a másik fél súlyos szerződésszegése esetén – írásban – felmondhatja azonnali hatállyal.

Megrendelő részéről súlyos kötelezettségszegésnek minősül:

Vállalkozó szerződésszerű teljesítése ellenére 30 napos késedelembe esik a vállalkozói díj kifizetésével és azt a Vállalkozó írásbeli felszólítását követően sem fizeti meg.

Vállalkozó részéről súlyos szerződésszegésnek minősül különösen:

* A teljesítési határidő 20 napon túli késedelmes teljesítése,
* Vállalkozó jelen szerződés szerinti valamely kötelezettségét hibásan teljesíti és amennyiben a hiba orvosolható -, azt a Megrendelő által a jelen szerződés szerint meghatározott póthatáridőre sem teljesíti szerződésszerűen;
* A Megrendelő érdekeivel ellentétes magatartás tanúsítása,
* Titoktartási és/vagy adatvédelmi kötelezettség megszegése.
	1. Vállalkozó kijelenti az államháztartásról szóló törvény végrehajtásáról szóló 368/2011. (XII.31.) Korm. rendelet 50. § (1a) bekezdésére figyelemmel, hogy átlátható szervezet, és az államháztartásról szóló 2011. évi CXCV. törvény 1.§ 4. pontjában és 41. § (6) bekezdésében foglaltakra figyelemmel a nemzeti vagyonról szóló 2011. évi CXCVI. törvény 3. § (1) bekezdése 1. pontjában foglaltaknak megfelel.
	2. Felek rögzítik, hogy a jelen szerződés időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény („Infotv.”), valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet („GDPR”) rendelkezéseit.

 Felek egybehangzóan rögzítik, hogy a GDPR 5. cikk (1) bekezdés b) pontja alapján kifejezetten jogszerűnek tekintik a jelen szerződés alapján a másik fél rendelkezésére bocsátott személyes adatoknak a másik szerződő fél általi kezelését, amely célból és mértékben ez az adatkezelés a jelen szerződés teljesítéséhez a másik félnek szükséges. Felek kijelentik, hogy a jelen szerződésben megadott adatok a valóságnak megfelelnek, illetve harmadik személy személyhez fűződő vagy egyéb jogait, illetve jogszabály által védett érdekeit nem sértik.

 Felek rögzítik, hogy a személyes adatok kezelésével és védelmével kapcsolatos kötelezettségek a Vállalkozó részéről a teljesítésben közreműködőkre is megfelelően vonatkoznak.

* 1. Vállalkozó szavatol azért, hogy harmadik személynek nincsen olyan joga, amely a jelen szerződés teljesítéseként átadott dokumentumok felhasználását akadályozza vagy korlátozza. Amennyiben a Vállalkozó valamely harmadik személy védett jogait sértené, mentesíti a Megrendelőt a kárigény alól és vállalja a jogsértésből eredő felelősséget.

Amennyiben a szerződés teljesítése során szerzői jogi védelemmel rendelkező szellemi alkotás keletkezik, a Vállalkozó annak védelméből eredő vagyoni jogokat jelen szerződés alapján a Megrendelőre átruházza. Ha a vagyoni jog átruházását jogszabály kizárja, akkor a szellemi alkotásnak kizárólagos és korlátlan (területi korlátozás nélküli, határozatlan idejű), minden ismert felhasználási módra vonatkozó, harmadik személyre átengedhető, az átdolgozási jogot is magában foglaló felhasználási joga minden külön díjazás nélkül a Megrendelőt illeti meg.

 Felek kijelentik, hogy a Vállalkozó által átadott valamennyi dokumentáció/termék vagyoni jogainak ellenértékeként megfizetett 3.1. pontban rögzített vállalkozói díjat arányosnak tekintik a szerzői jogról szóló 1999. évi LXXVI. törvény 16.§ (4) bekezdésében foglaltak szerint. Vállalkozó kifejezetten lemond az átruházott vagyoni jogai ellenértékeként a 3.1. pontban rögzített vállalkozói díj összegén felüli egyéb igényről.

1. **Vegyes rendelkezések**
	1. A jelen szerződés bármilyen módosítása kizárólag írásban, mindkét fél által aláírva érvényes.
	2. Felek rögzítik, hogy Megrendelő és Vállalkozó képviselője a jelen szerződés megkötéséhez szükséges felhatalmazásokkal rendelkeznek. Vállalkozó fentieken kívül kijelenti azt is, hogy Magyarországon bejegyzett, működő gazdasági társaság, amely nem áll sem csőd-, sem felszámolási, sem végelszámolási eljárás hatálya alatt.
	3. A jelen vállalkozási szerződésben nem szabályozott kérdésekben a Ptk. és a vonatkozó jogszabályok rendelkezései irányadóak.
	4. Felek a jelen vállalkozási szerződésből eredő vitás kérdéseket elsősorban békés módon, közös egyeztetéssel kísérlik meg rendezni. Annak eredménytelensége esetén fordulnak az általános szabályok szerint hatáskörrel és illetékességgel rendelkező bírósághoz.
	5. Jelen szerződés megkötése beszerzési eljárás eredménye. Jelen szerződést a Felek a Budapest Józsefvárosi Önkormányzat Képviselő-testületének Költségvetési és Pénzügyi Bizottság által meghozott …. számú döntése alapján kötik meg.

A Felek jelen szerződést elolvasták, értelmezték, és mint akaratukkal mindenben megegyezőt 5 egymással egyező, eredeti példányban jóváhagyólag írták alá.

Budapest, 2023. ………….... Budapest, 2023. ………….…

|  |  |  |
| --- | --- | --- |
| …………………………………..**Budapest Főváros VIII. kerület** **Józsefvárosi Önkormányzat****képviseletében****Pikó András** **polgármester**Megrendelő |  | …………………………..**Vállalkozó** |

Jogi szempontból ellenjegyzem:

Budapest, 2023……………

……………………………..

dr. Sajtos Csilla

jegyző

Fedezete: …………… címen Budapest, 2023…………………..

Pénzügyileg ellenjegyzem:

…………………………………

Hőrich Szilvia

gazdasági vezető

1. **Melléklet (Vállalkozó ajánlata)**
2. **Melléklet (Ajánlattételi felhívás feladat-meghatározása)**

A Józsefvárosi Önkormányzat számára kiemelten fontos, hogy a kerületi kutyatartás feltételei javuljanak és a kutyás közösségek megerősödjenek. Az Önkormányzat elkötelezett amellett, hogy a kerületet olyan módon fejlessze, amely tiszteletben tartja a kutyatartók igényeit, maximálisan elősegíti az állatvédelmi alapelvek érvényesítését és ezzel együtt megfelelő környezetet biztosít azoknak is, akiknek nincs kutyájuk.

Józsefvárosban összesen 13 db kutyafuttató van, nagyrészt kerületi fenntartásban, ezek közül minimum 5-benn kell, hogy oktatás történjen:

A futtatók itt találhatóak:

Gyulai Pál utcai futtató

Teleki téri futtatók

Kálvária téri futtató

Muzsikus futtató

Leonardo futtató

Brunszvik futtató

Horváth Mihály futtató

Szenes Iván futtató

Golgota futtató

Tisztes futtató

Strobl Futtató

II. János Pál pápa tér

Jelen ajánlattételi felhívás célja, hogy nyilvános, mindenki számára ingyenesen elérhető két óra időtartamú képzéseket biztosítson a felelős kutyatartásról legalább 5 különböző józsefvárosi kutyafuttatóban összesen minimum 300 fő bevonásával, összesen minimum 15 alkalommal.

**A tréningek témája:**

* közösségi együttélés a futtatókban
* közösségi együttélés a közterületeken
* alapvető tanácsok a „problémás” kutyák kezelésére
* alapvető engedelmességi ismeretek

A tréningek promóciójának tervezése és megvalósítása a Közösségi Részvételi Iroda munkatársaival együttműködésben történik.

**A tréningek promóciójának** célja, hogy

* minél több józsefvárosi kutyás értesüljön a lehetőségről
* azok a kutyások is értesüljenek a lehetőségről, akiknek „problémásnak” tartott kutyája (pl. agresszív, bull típusú kutya) van

Az egyes alkalmakról fotódokumentáció és jelenléti ív, valamint a két részszámla kiállításakor összefoglaló beszámoló készül.

Az ajánlattevőnek javaslatot kell tenni a **tréningek értékelésére és a képzés hatásosságának mérésére,** és közre kell működnie a mérés lebonyolításában.